धमकी मिले तो मुझे भी करें फोन : लालू
अपराध पर अंकुश का मंत्र
शीघ्र ही नंबर जारी करेंगे राजद सुप्रीमो
राजदअध्यक्ष लालू प्रसाद ने कहा कि अपराध महागठबंधन सरकार के लिए चुनौती है। हमारे पुराने राज की तरह इस सरकार को भी अपराधी चुनौती दे रहे हैं पर उनका सिर कुचल दिया जाएगा। उन्होंने लोगों से निडर रहने की अपील की और कहा कि धमकी मिलने पर मुझे भी फोन करें। उन्होंने इसके लिए शीघ्र ही बेस नम्बर सार्वजनिक करने का ऐलान किया। कहा-सरकार जिलों के लुंज-पुंज अफसरों को चिह्नित कर शीघ्र हटाये। डीएम और एसपी गांवों में रात गुजारें। ठीक से काम नहीं करने वाले अफसरों को बाहर किया जाएगा। उन्होंने जोर देकर कहा कि सरकार पुलिस को फ्री हैंड देगी।
लालू ने सख्त लहजे में कहा -अपराधियों की उड़ाही कर देंगे। सुशासन से खिलवाड़ बर्दाश्त नहीं किया जाएगा। सड़क निर्माण एजेंसी को दी गई सुरक्षा जिस पुलिस अधिकारी ने हटायी, उसपर कड़ी कार्रवाई होगी। बिहार में कानून का राज है। बलवायियों को चुनाव में किनारा कर चुके हैं। राज्य की एक-एक घटना पर हमारा ध्यान है। जेल अपराधियों की ट्रेजरी बन गई है। जेल का जैमर फेल हो जाता है। बड़े अपराधी जेल से फोन करते हैं। शेष|पेज10
कोई भी धमकी...
विकासके काम को बाधित करने के लिए इंजीनियरों की हत्या की गई। यह सब दहशत फैलाने के लिए किया जा रहा है। वे लोग सोच रहे हैं कि एक दो को मार देंगे तो बाकी सब खुद पैसा पहुंचाने लगेंगे। पुलिस संतोष झा को रिमांड पर लेकर उसके सारे नेटवर्क खत्म करे। बैंक लुटेरो पर सख्ती से कार्रवाई करे। राज्य के ऐेसे सभी अपराधियों को चिन्हित कर 15-15 दिनों तक रिमांड पर रख सारे राज उगलवाये। कहा-अपराधी आजकल बेरोजगार हो गये हैं।
सियासत करे भाजपा सरकार को दे सहयोग
भाजपापर वार करते हुए कहा, गाल बजाए, अपराधियों से मुक्ति के लिए सरकार का सहयोग करे। उन्होंने भाजपा नेताओं को झारखंड पर ध्यान देने की सलाह दी। कहा -पूरी रांची अपराधियों की गिरफ्त में है।
राबड़ी-मीसाको राज्यसभा भेजने पर बोले : राबड़ीदेवी और मीसा भारती को राज्यसभा में भेजे जाने की खबर पर कहा, तय करना हमारा काम है पर तय समाचार छापने दिखाने वाले कर रहे हैं।
पूर्व डीजीपी ने गिराया पुलिस का मनोबल
पुलिसका मनोबल गिरा हुआ है। बरमेश्वर मुखिया की हत्या के बाद तत्कालीन डीजीपी ने पुलिस का मनोबल गिरा दिया था। अब मनोबल बढ़ाना चाहिए। उन्होंने इंजीनियरों, डाॅक्टरों, व्यवसायियों सभी को निडरता से काम करने की नसीहत दी। कहा- निर्माण एजेंसियां निर्भीक होकर काम करें। सरकार पूरी सुरक्षा देगी। उन्होंने मारे गये इंजीनियरों के विषय में कहा-एजेंसी भी सहूलियत करे। सरकार भी करेगी।
{लुंज-पुंज अधिकारी हटाए सरकार, डीएम-एसपी गांवों में गुजारें रात।
{हमारे राज की तरह अपराधी सरकार को दे रहे चुनौती, कुचल देंगे सिर।
{जेल का जैमर फेल, अपराधी करते वहां से फोन, ऐसे तत्वों का कर देंगे उड़ाही।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva